[bookmark: _GoBack]Z A P I S N I K

19. sjednice Vijeća Mjesnog odbora „Marin Držić“
održane u srijedu, 28. prosinca 2022.,
u prostorijama Mjesnog odbora „Marin Držić“, Kruge 9, Zagreb,
s početkom u 19:00 sati
[bookmark: _Hlk50110740]
NAZOČNI ČLANOVI VIJEĆA: Domagoj Brekalo, Andrej Kajganić, Ivan Marić, Žana Počuča, Edo Tanković, Zorislav Šubarić
NENAZOČNI ČLANOVI VIJEĆA: Jasminka Francki Bijonda
Predsjedava: Andrej Kajganić, predsjednik Vijeća Mjesnog odbora „Marin Držić“.
Zapisnik vodi: Žana Počuča, potpredsjednica Vijeća Mjesnog odbora „Marin Držić“.
Predsjednik konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati te otvara 19. sjednicu Vijeća Mjesnog odbora „Marin Držić“. Predsjednik poziva članove Vijeća da prihvate zapisnik 18. sjednice Vijeća održane 29. studenoga 2022.
Vijeće jednoglasno, bez izmjena prihvaća tekst zapisnika s 18. sjednice Vijeća.
Predsjednik iznosi prijedlog o nadopuni dnevnog reda s točkom: Zaključak o uklanjanju ruševnih, zapuštenih i neupotrebljivih objekata koji se nalaze na k. č. br. 2190 i k. č. br. 2191, obje k.o. Trnje. 
Otvara raspravu, zatvara raspravu i daje Dnevni red na usvajanje. 

Vijeće jednoglasno utvrđuje
DNEVNI RED
1. Zaključak o odobravanju prostora udruzi CHEN XIAOWANG TAIJIQUAN HRVATSKA
2. Zaključak o izgradnji parkirnih mjesta u ulici Crni put
3. Zaključak o uklanjanju ruševnih, zapuštenih i neupotrebljivih objekata koji se nalaze na k. č. br. 2190 i k. č. br. 2191, obje k.o. Trnje
4. Pitanja, prijedlozi i obavijesti

Ad 1. Zaključak o odobravanju prostora udruzi CHEN XIAOWANG TAIJIQUAN HRVATSKA

Predsjednik obrazlaže točku dnevnog reda, odnosno pristigli zahtjev za korištenje prostorija mjesnog odbora te predlaže donošenje zaključka o odobrenju zahtjeva. 
Otvara raspravu, zatvara raspravu i stavlja zaključak na glasanje. 
Vijeće jednoglasno donosi
ZAKLJUČAK
o odobravanju povremenog korištenja prostora u objektu Mjesnog odbora „Marin Držić“ udruzi CHEN XIAOWANG TAIJIQUAN HRVATSKA (CHEN TAIJI)

Tekst zaključka se prilaže ovom zapisniku i njegov je sastavni dio.
2
Ad 2. Zaključak o izgradnji parkirnih mjesta u ulici Crni put

Predsjednik obrazlaže točku dnevnog reda, objašnjava potrebu izrade projektne dokumentacije za izgradnju nogostupa i parkirališnih mjesta uz novouređeni park na Crnom putu. Također, predlaže da se zatraži uređenje parkirališnih mjesta kao „zelenih“.  
Otvara raspravu, zatvara raspravu i stavlja zaključak na glasanje. 
Vijeće jednoglasno donosi
ZAKLJUČAK
o izradi projektne dokumentacije za izgradnju nogostupa i okomitih parkirališnih mjesta na zapadnoj strani k. č. 1962 k.o. Trnje, uz istočnu stranu ulice Crni put

Tekst zaključka se prilaže ovom zapisniku i njegov je sastavni dio.

Ad 3. Zaključak o uklanjanju ruševnih, zapuštenih i neupotrebljivih objekata koji se nalaze na k. č. br. 2190 i k. č. br. 2191, obje k.o. Trnje

Predsjednik obrazlaže točku dnevnog reda i otvara raspravu u kojoj sudjeluju svi vijećnici. 

Predsjednik zatvara raspravu i stavlja zaključak na glasanje. 
Vijeće jednoglasno donosi
ZAKLJUČAK
o uklanjanju ruševnih, zapuštenih i neupotrebljivih objekata koji se nalaze na k. č. br. 2190 i k. č. br. 2191, obje k.o. Trnje

Tekst zaključka se prilaže ovom zapisniku i njegov je sastavni dio.


Ad 4. Pitanja, prijedlozi i obavijesti

Predsjednik obavještava da je pitanje odlaganja otpada u ulici Crni put proslijeđeno na nadležni skupštinski odbor te se čeka odgovor, zatim informira da za ulicu Kruge još nije dovršen prometni elaborat te se predlaže poslati požurnica, odnosno na sljedećoj sjednici usvojiti zaključak o hitnom rješavanju tog pitanja. 

Nema dodatnih pitanja i prijedloga te predsjednik zatvara 19. sjednicu Vijeća Mjesnog odbora. 

Sjednica je završila u 19.30 sati. 

KLASA:024-08/22-003/2457
URBROJ: 251-13-11-17/006-22-3
Zagreb, 28. prosinca 2022.

Zapisnik sastavila:                                                                   PREDSJEDNIK
                                                                              Vijeća Mjesnog odbora „Marin Držić“
  Žana Počuča, v.r.                                                                  Andrej Kajganić, v.r.





Prilozi zapisnika


















        Na temelju Zaključka o prostorima mjesne samouprave (Službeni glasnik Grada Zagreba, 8/17, 1/18, 3/19, 13,19, 14/19, 18,19 i 11/20) i članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora „Marin Držić“ na 19. sjednici 28. prosinca 2022., donijelo je


Z A K L J U Č A K 

o odobravanju povremenog korištenja prostora 
u objektu Mjesnog odbora „Marin Držić“
udruzi CHEN XIAOWANG TAIJIQUQN HRVATSKA (CHEN TAIJI)                      





1.    Vijeće Mjesnog odbora Marin Držić odobrava udruzi CHEN XIAOWANG TAIJIQUQN 
       HRVATSKA (CHEN TAIJI) koju predstavlja Margita Jadan, Vranovinski ogranak  I. / 6,    
       povremeno korištenje prostora bez naknade u objektu Mjesnog odbora „Marin Držić“, 
       Zagreb, u velikoj dvorani 98 m2, u terminu svaki četvrtak od 10,00 do 12,00 sati, od 28. 
       prosinca 2022. do 31. ožujka 2023.
                          
2.    Ovaj se zaključak upućuje Gradskom uredu za mjesnu samoupravu, civilnu zaštitu i 
       sigurnost, Zagreb, Ulica grada Vukovara 56a.

        Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 19. sjednici 28. prosinca 2022., donijelo je




ZAKLJUČAK

o izradi projektne dokumentacije za izgradnju nogostupa i okomitih parkirališnih mjesta na zapadnoj strani k.č- br. 1962 k.o. Trnje, uz istočnu stranu ulice Crni put




1. Vijeće Mjesnog odbora „Marin Držić“ traži da se u Plan komunalnih aktivnosti Gradske četvrti Trnje u 2023. godini uvrsti izrada projektne dokumentacije za izgradnju nogostupa i okomitih parkirnih mjesta uz istočnu stranu ulice Crni put.  

2. Potrebno je ukloniti postojeći nogostup uz istočnu stranu kolnika te napraviti projekt i izgraditi nogostup te parkirna mjesta na zapadnoj strani k.č. br. 1962 k.o. Trnje (skice priložene zaključku). Vijeće traži da se prilikom izrade dokumentacije parkirna mjesta (14 okomitih parkirnih mjesta) planiraju kao zelena, odnosno da na istima kao podloga bude postavljena betonska travnata rešetka, a da se nogostup nastavlja na njih kao prema skici i bude s podlogom od betonskih opločnika.

3.    Ovaj se zaključak upućuje Vijeću Gradske četvrti Trnje i Gradskom uredu za mjesnu 
       samoupravu, civilnu zaštitu i sigurnost, Zagreb, Ulica grada Vukovara 56a.

        Na temelju članka 28. Poslovnika o radu Vijeća Mjesnog odbora „Marin Držić“, Vijeće Mjesnog odbora  „Marin Držić“ na 19. sjednici 28. prosinca 2022., donijelo je




ZAKLJUČAK

o uklanjanju ruševnih, zapuštenih i neupotrebljivih objekata 
koji se nalaze na k.č. br. 2190 i k.č. 2191 obje k.o. Trnje




3. Vijeće Mjesnog odbora „Marin Držić“ predlaže da se od Republike Hrvatske i nadležnog Ministarstvo prostornog uređenja, graditeljstva i državne imovine kao vlasnika k.č. br. 2190 i k.č. br. 2191 obje k.o. Trnje zatraži da ukloni ruševne, zapuštene i neupotrebljive objekte koji svojim izgledom nagrđuju prostor ispred Strojarske tehničke škole Fausta Vrančića te Industrijske strojarske škole.

4. Prostori su predmet provala i bespravnog korištenja te utječu na sigurnost učenika obližnjih škola, stanara i građana Gradske četvrti Trnje. Uklanjanjem objekata bi se poboljšala sigurnost, ali i vizualni identitet tog dijela Mjesnog odbora „Marin Držić“ te bi predstavljalo pozitivnu prostornu preobrazbu zelene površine s postojećim drvećem na korist učenika i djelatnika navedenih škola i svih stanovnika Mjesnog odbora.
  
3.    Ovaj se zaključak upućuje Vijeću Gradske četvrti Trnje i Gradskom uredu za mjesnu 
       samoupravu, civilnu zaštitu i sigurnost, Zagreb, Ulica grada Vukovara 56a.

